På et møde i Thisted Kommunes Erhvervs- arbejdsmarkeds- og kulturudvalg blev udvalget enige om at forlænge samarbejdet, så det også gælder i 2014. - Mors-Thy Håndbold har en stor markedsføringsværdi for Thisted Kommune, siger Niels Jørgen Pedersen, der er formand for udvalget. Dermed er Thisted Kommune den første sponser, der melder sig, og det er de - selvfølgelig - glade for i Mors-Thy Håndbold. - Det giver os de økonomiske ressourcer til at tiltrække og fastholde dygtige håndboldspillere i området og dermed give områdets beboere en række gode oplevelser i hallerne, siger formand for Mors-Thy Håndbold, Heino Vigsø. Mors-Thy Hånbold vil i den kommende periode kontakte nuværende og potentielle nye sponsorer i håbet om, at de også vil medvirke til en styrkelse af økonomien.

Opsummering:
Thisted Kommune har fredag vedtaget at forlænge samarbejdet med Mors-Thy Håndbold i 2014.